
Aswir wis krad | tmaziyt | Akud : 02". 
| Fren yiwen seg yisental-agi : i : | 
| | Asentel 01 : | 
| ! Adris : H 
Yir tuyalin | 


Ttidirey deg usirem, ttidirey di tirga yebnan yef yinig. Ur zriy d ayen yelhan ney d ayen n dir. Lhasun am ; 
; nekk am yilmziyen nniden, wid isersen lsas n tirga nsen d usirem nsen akkin i yilel. | 
| Akken kan i d-kfiy leqraya di tesdawit, tettban-iyi-d amzun medlent akk tewwura, ulac tifrat. S — 

| | ddiy yergel ubrid. Ulac tin ur wwitey, aqabac yesseyli ifadden-iw, afras yexbec akk aglim-iw. Ala lestab, asirem 

| i yekfa, tirga xerbent. | 
Di taddart mi ara d-neqqim d tarbast, ameslay yeddawar ala yef trewla, akkin i lebher matti am da, | 
| tettban-ay-d d ta kan i d tifrat, nnig n ta ulac. Ula d tiyimit di taddart tuyal-iyi d tarzagant, kerhey tiyimit gar| 
| haet, ala tarbaet ukkud i d-kkrey i tt-yimiy. Tiyimit-nney berra i taddart, deg udrar, s daxel n tezgi, din i 

yettiwsie Ixater nney. I netta iwumi nhekku lbadna nney. 

j D acu-tt ddurt-nni di tegrest, adfel yenna-k ass-a ara wwtey, yemdel tiwwura. Tasebhit mi d-kkrey, ufiy- | 
d lqaea tessa, d tamellalt. Cwit kan akka, taddart tennejmae-d, mezzi meqqer, akken ad kksen adfel imedlen 

| izenqatin tudyiqin i ixaden taddart amzun d azetta. 

Tameddit mi nekfa axeddim, ttfey abrid n tezgi uhd-i, imi imeddukkal-iw gyan, ugin ad ddun. Abrid | 
| yexla, lhes ulac, almi tuyal tessewbac. Ziyen ula d ayen mellulen yessewhac. Fkiy lebyi i tikli tezzubb-iyi almi 

| iyi-tesseereq iberdan. Byiy ad zegrey i yiwen usegrarab, sersey yiwen udar, akken mi d-kksey wayed ccgey, | 
| rubey syin d akessar, nnesraeey, ttremley, Mi d-ukiy ufiy-d iman-iw daxel n yiwet n tberrakt. Cwit akka ikcem-d | 
| yiwen umyar. Mi t-walay behbey. Natta imugel-iyi-d, iruh-d yur-i yefka-iyi-d aman. Di tazwara kukrey-t, uyaley | 
| nettqey yur-s steqsay-t yef yisem-is. Netta yugi ad d-yenteq, yelha-d kan d ccyel-is. Uyaley ttmeslayey i yiman- į 
iw, mi iyi-d-yesla shitrifey, vettmuqul-d deg-i tasast, yenteq-d yur-i, yenna-iyi-d : « ur ttagad, ur teseid d acu 
| ara k-yayen ». Imir steqsey-t yef wamek i d-ufiy iman-iw din, dya yenna-iyi-d d akken yufa-iyi-d di tlemmast n | 
tezgi nesracey, dya yuwi-iyi-d yur-s. yerna yenna-iyi-d d akken isem-is Meqqran, yettidir i yiman-is di tezgi. | 
Syin yuyal yeffey. Mi sliy akken, nxuxlent-iyi deg uqerruy. | 

Mi d-yekcem, udem-is yečča-t uéamar, yettban yesya, yewwi-d yid-s awtul, imugel- iyi- -d, yesteqsa- -d| 

| yef wamek lliy. Dya fursey tagnit, snemrey-t yef wayen iyi-yexdem. Mi d lawan imensi, neqqim-d akken ad | 
nečč, netta itett, nekk sikkidey deg-s, yettban- iyi- -d d win yerwan akessar d usawen, yeččur d lesrar, am wakken | 
dayen i d-yettban d amyar azemni. Kra din ziy yef tit-is, imuqel-iyi-d, yenna ` « Ečč kan a mmi, yriy-d deg 
udem-ik atas n yistegsiyen, mi ara nfak imensi ad nehder alamma d ssbeh, ula d nekk cedhey ameslay, seg į 
| wasmi lliy da mačči yerza-d yiwen yur-i. D kečč i d inebgi-inu amezwaru. Mi ksey aybel, tettey am win leemer 
yesrug kra yer yimi-s, kra n teswist, netgey yer dda Meqran ` « Ihi ad iyi-d-tehkud amek almi i tettidired kan 
| iman-ik. », yerra-iyi-d d akken tameayt-is meqqret. Yeqbel ad iyi-tt-id-yehku maca s ccert, ilaq ad t-eahdey ur | 
ssufuyey ara sser-is yer taddart, euhdey-t. | 

Neggim yer yiri n Ikanun, ugbel ad yebdu awal, teyli-d tsusmi kra n teswiet, recqent wallen-is deg ssqef. | 
| Tafat i i d-tettak tmes n Ikanun tettuyal-d deg wallen-is amzun d lemri, ttbecruruqent d imetti. Yettmektay-d i il 
| iseddan. Dya yebda-d tahkayt-is, d wamek truh temzi- s deg lyerba, di tmurt n Fransa, d wamek yesdul iman-is, | | 
| d wamek yefka tazmert-is i yirumyen, yer taggara mi yeyli, ddegrent-id am ugecwal yeqgersen. Yebda ashissef, | 
imi yeğğa tamurt-is, (d tin lejdud-is), yeqqar kan : a Limer liy d uhdiq, ur xeddmey aya, ad qqimey di tmurt-iw, | 
ayen ara d-fkey di tmurt n Iberrani, ad t-id- fkey i tmurt-iw, i warraw n tmurt-iw... ». Yekfa awal-is, yenna : 
| « Ha-tt-an teqsidt-iw, ha-t-an d acu iyi-d- yewwin yer da. » 

Dda Meqran mi iyi-d-yebka taqsidt-is, amzun kkrey-d si targit. Nerna nkemmel aqessar atas. Azekka- ! 
nni, qgley-d yer taddart. Dda Meqran d amyar azemni s tidet, yessefhem-iyi-d atas n temsal, uyaley d wayed. 
| Nekk yellan zik bennuy tirga-inu yef trewla d yinig, uyaley beddley rray. Tamurt-iw ur tt-tta$Say ara. Deg-s ! 
i | yentel jeddi. Akal ideg d-kkrey icerkey umezruy yid-s. 
| zeddan sin yiseggasen segmi tedra yid-i tedyant-a, yeffey-d lexber d akken ufan yiwet n lgetta n yiwen | 
| umdan di tlemmast n tezgi, ur zmiren ara ad tt-ceglen, dya wwin-tt netlen-tt di tmeqbert n taddart. | 
| sebdeleaziz Hassani seg udlis : < Ifsan n tamunt > | 
| Tullisin n tmurt n Tmazya. sb. : 51-60, 2013. 

| Ilemzi yebna imal n tudert-ines yef yinig d trewla seg tmurt-is, tin i as-ikksen izerfan-is, maca segmi 
| yemlal d Dda Meqqran, yezgel tikti-agi, yeğğa-tt d asmekti. 
Kečč d ilemzi, teucred, yiwen wakud akken, yiwet terbast itetten lehyuf. Di tazwara ur tezrid ara amek i 
d-tufid iman-ik tkecmed gar-asen mebla ma tfaqed, maca tjebded-d iman-ik uqbel ad trubed di twayit. 
Aru-ay-d adris d amezyan ideg ara ay-d-talsed ayen yedran yid-k d wamek tefrid ugur-ik mebla ma | 
yuwi-k yer yir abrid. 


1- Acu i yeğğan ilemzi ad ibeddel rray-is yef yinig, ad yeğğ asirem n tudert-is ? 
2- Segu-d tanfalit-a : < Fkiy lebyi i tikli tezzuheb-iyi almi iyi-tesseeraq iberdan >. 
3- Adris-agi d ullis. Efk-d tawsit ines d wayen i tt-id-yemmalen. 
4- Amek-it unallas deg udris ? Efk-d iferdisen n tutlayt i t-id-yemmalen. 
5- Efk-dtalya n umyag « yesdul », syin smed tafelwit-a : 
| Amyag ; Talya-s | Talyataberfit-imes | Talya tattwayt | Talya tuddist 
Yesdul GE | | 
6- Semmi-d isumar n tefyar yettuderren deg udris: 
e D kečč id inebgi-inu amezwaru. 
e szeddan sin yiseggasen segmi tedra yid-i tedyant-a. 
7- Sled tafyirt-a akken iwata: “d tin lejdud-is". 
Asenfali s tira: 


H 


Asentel wis sin: £ j j 
Adris: ET | 

Amezruy n tira n tutlayt n tmaziyt | 
| Gar izerfan imeqqranen i yessefk ad yennal umdan deg umadal, azref n yisallen di yal tayult. Isallen | 
i ttawden ma yella tutlayt d tin ur nessi ara uguren di tikli-s. yal amdan yesea azref ad yessenfali, ad yaru, ad isel 
i kra; ama d iznan ney d taywalt-is akked yemdanen s tutlayt i yessen, i yesseqdac di tlemmast ideg yettidir. 

Amezruy n tutlayt tamaziyt lqay, annect n wayen i tt-yessadren, teqqim-d seg yimi yer vim), Deg wayen | 
i yura umassan James Fevrier, yef wayen isuzzel umassan alatini Fulgence, tira n tmaziyt d tagdimt, lasel-is d 
agemmay ‘Libik’ i yesean 23 yisekkilen, i d-yeğğan isekkilen n Tifiney. “Di gern wis sin send talalit n sidna 
gisa, Tafriqt n ugafa tettaru tutlayt n temnadin-ines". Deg useggas wis 10 n tgelda n Missipsa, tettwaru yiwet | 
tfelwit s tmaziyt s yisekkilen n Tlibit, d tafelwit i yerra Missipsa d aktay yef uzekka n baba-s Massensen. | 

Imazrayen yettnadin, ufan idrisen yuran s tutlayt n tmaziyt tagdimt (Talibit) di tallit n Ruman, ladya 
ayen i d-sskeflen yef yizekwan, isekkilen, ttbinin-d d unuy, ama di temnadin n Tefriqt n ugafa ney Tigzirin 
tiknariyin. Idisan n Siwa, Neffusa, Libya, Tamuritanit, Tanezruft, yur-sen ttawil-agi n tira, xas ulamma ur d- | 
yegri ara s watas. | 

Di tallit n tineslemt, tira n tmaziyt uyent abrid nniden, acku ayen yettwantagen, yettwaru s yisekkilen n 
| taerabt, am waken yexdem Ibn Tumert (1128-1180), deg yinnawen-ines yessqdec Tamaziyt akked tagrabt; ula d 
| imazzanen-ines yer yegduden n tmazya sseqdacen tamaziyt akken ad Dun yef temsalt n tawhid. Amaru Racid | 
Burwiba, ismeka-d deg wayen yura yef Ibn Tumert(...Ula d adlis n Ibn Tumert, i d-yuwden yur-nney, yella 
yura-t i ugdud-is qbel s tutlayt n Tmaziyt...) 

Ma d ayen i d-yeggran ass-a, d lemri nettmuqul deg-s, d ayen yettwarun di lgern-agi aneggaru s | 
i yisekkilen n tlatinit, ad d-nebder: R. Basset, Hanoteau, Ben Seddira (1887), Sasid Bulifa i d-yesslalen yiwen | 
udlis yef walmud n tantala taqbaylit iwumi isemma: *Tarrayt n tantala taqbaylit” deg 1905. 

Tamedyazt d timmad n ibeddi n tutlayt n tmaziyt di timawit ney di tira, ayen yessugel Jean Lmuhub 
cemruc di 1939, d axalaf yefkan ukbisen, i useddu n tutlayt, di tayult n tsekla s wudem ussnan. 

Di tallit n umnekcam afrensis, atas n wid i d-yelhan akken ad issinen tutlayt n yidis n Leqbayel, acku 
aqamer di temnadt-agi i d-yekker s tuget, asbeddi n "F.D.B." yulliten akken ilaq ad lemden tutlayt, bhal | 
Genivois i d-ileqden timucuha, ansayen, tinfusin n Leqbayel di Larebea n At Yiraten, At Jennad, Mich, Tizi 
Raced, At Mehmud... Imrabden irumyen di 1947, s yittafttaren deg wadeg kkin yimawlan n tutlayt, ssemden ij 
! tutlayt ttawil n tira d wallal n usefrek, si timawit yer tira, llant temnadin anida d-jemeen awalen i umawal ama d | 
tnezruft ney di temnadt n Leqbayel. 

Beleid At Agli, ula d netta d win yullen tutlayt ad d-tbin deg ubrid n tira, ttbut d tittafitaren i d-yegia i! 
tsuta i d-yemlen iseggasen n 50, Lmulud At Casban d Lmulud At Meemmer. Asekcem n tsekla s tmaziyt di 
| tallit-agi teddel-it tutlayt n tefrensist, maca d asurif meqqren yugaren ayen iyef d-nura, ma nmugel tudert n 
umaziy yura Fereun ney Meemmeri, deg ungalen-nsen ney tamedyazt n Si Muhend i d-refden. Di sin yidisan | 
uran s tmaziyt, i ssuqlen yer tefrensist, aya akken yenna Mammeri deg usarag n Micli di 1988: *Si Muhend d 
amedyaz maca d udem n Lezzayer yer tuddsa n tussna d yidles U.N.E.S.C.O." Ma d ayella nura s tefrensist d ; 
! abeggen n timmad-nney sdat n umnekcam, aya yella deg umezruy; Apulee yuran ungal amezwaru deg umadal, | 
deg-s nnig 10 isunnad, xas ulamma s tlatinit maca tikta d timaziyin... i 

Deg yiseggasen n 60, tira n tmaziyt d aybel n wațas n yimeynasen n yidles ama di tmadeft n tmurt ama į 
di berra. Tugna, timmadit n Lmulud At Meemmer ad tbedd d leersa talemmast iyef yezzi leqdic n tutlayt, 
axemmem i uheggi n umawal d tjerrumt-is, d iswiyen imezwura iyef yuzzel umassan. 
| Di tmura n berra, iminigen s Imendad n yilmezyen d yinelmaden akked kra n yirgazen n yidles, di j 
| Fransa, ladya Bissaeud Mubend Asrab, slalen-d takadimit n tmaziyt di 1967, yer yidis n tmarut Tawes Amruc d 
| wiyyad, aya d tiririt i tizzeyzeyt n udabu n tallit-nni, yerran idles amaziy di tama idergen. | 
H Majid Ben Belqasem, seg tesyunt: “Tasyunt n usemad”. 


i 
| Tuttriwin: | 
| l- Achal n talliyin iyef d-tedda tira n ttlayt n tmaziyt deg umezruy? Bder-itent-id. 

| 2- Acu i yeğğan Imaziyen ad arun s tutlayt n umnekcam yellan di tallit-nni ideg ddren? 
| Efk-d krad imedyaten deg udris, s talliyin yemgaraden. 

| 3- Acu-t wanaw n udris-a? Fren tiririt iwulmen gar tigad-agi: 

| *Ullis *Aglam *Imsegzi *[mesfukel. | 


Syin efk-d tawsit-ines, d wayen i tt-id-yemmalen. | 


4- Amek-it umeskar deg udris? 

| 3 Semmi-d isumarn tefyirt-a, tbeggned-d assay yellan gar-asen. 

| e Isallen ttawden ma yella tutlayt d tin ur nessi uguren di tikli-s. 
6- Sled tafyirt-a akken iwulem: *Yettwaru s yisekkilen n tasrabt” 


Asenfali s tira: 
Fren yiwen gar yisental-agi: 


Asentel 01: Ter adris-agi *Amezruy n tira n tutlayt n tmaziyt", tged-as agzul. 


Asentel wis sin: 
"Imezwura rzan asalu, wid n tura fersen-t, wid d-iteddun ad zereen imyi n tmaziyt ara yessiwden yer 
| yiswi” 
| Deg kra n yijerriden, segzi-d tanfalit-a, sexdem kra n yimedyaten i tessned deg tilawt ideg nettidir, wid 
| igedcen, yefkan tudert-nsen, tazmert-nsen d wayen akk kesben, d asfel akken tamaziyt ass-a ad tettef yiwen 
| umdiq yellan d targit deg talliyin yezrin, deg tmurt-nney. 


| Afud igerrzen. 


